Я 40-50-рэ илъэсхэми зы джэнджэш агу къимыхьэу адыгэ бзылъфыгъэмэ пэрытныгъэр а1ыгъэу лэжьагъэх. Янасып зэрапхыщтыгъэр  еджэнымрэ лэжьэнымрэ арых: Саиди, Дауси, Саси, Наташи ык1и нэмык1хэми / «Типшъашъэхэр»/ Ау я 60-рэ илъэсхэм къащегъэжьагъэу, тиш1ош1к1э, бзылъфыгъэ шэным /характерым/ зэхъок1ыныгъабэу хэхъухьэрэмэ урагъэгупшысэ, гущы1эм пае, сыдэу зэбгъэзэгъыщта шэн щысэтехып1эу хъишъэм къыгъэлъэгъуагъэмрэ джырэ щы1ак1эм къытрэ пхэндж зек1уак1эхэмрэ. «Куко» зыфи1орэ романым К1эрэщэ Тембот ар къыхегъэщы. Лъэпкъым /этносым/ зехъожьа, хьауми ар мэк1ода? Щы1ак1эр зэблахъуным, к1эм дырагъэштэным фэбанэхэзэ, адыгэр адыгэ зыш1ырэ хабзэхэри, шапхъэхэри ч1анэмэ ш1э? Я 80-90-рэ илъэсхэм ар гумэк1ыгъошхоу адыгэмэ апашъхьэ къеуцо. Сыда хъурэр? К1эрэщэ Тембот а щынагъор.